*Standardni obrazac sadržaja dokumenta za savjetovanje*

|  |
| --- |
| **STANDARDNI OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | Prijedlog Odluke o visini paušalnog poreza za djelatnosti iznajmljivanja i smještaja u turizmu |
| Stvaratelj dokumenta, tijelo koje provodi savjetovanje | Općina Punat, Jedinstveni upravni odjel |
| Svrha dokumenta | Definiranje visine paušalnog poreza po krevetu, po smještajnoj jedinici u kampu i/ili kamp-odmorištu i po smještajnoj jedinici u objektu za robinzonski smještaj sukladno Zakonu o izmjenama i dopunama Zakona o porez na dohodak („Narodne novine“ broj 106/18) i Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine” broj 1/19). |
| Datum dokumenta | 10. siječnja 2019. godine |
| Pravni temelj za donošenje ove Odluke je članak57. stavak 3. Zakona o porezu na dohodak („Narodne novine“ broj 115/16 i 106/18), članak 2. stavak 1. Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine” broj 1/19) i članak 31. Statuta Općine Punat („Službene novine Primorsko-goranske županije“, broj 8/18).Odredbom članka57. stavka 3. Zakona o porezu na dohodak propisano je da je predstavničko tijelo jedinice lokalne samouprave obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu, a koje ne mogu biti manje od 150,00 kn niti veće od 1.500,00 kn. Prijelaznim odredbama Zakona o izmjenama i dopunama Zakona o porezu na dohodak propisana je obveza donošenja odluke o visini paušalnog poreza do 31. siječnja 2019. godine jer u protivnom se visina paušalnog poreza po krevetu odnosno po smještajnoj jedinici u kampu određuje u iznosu od 750,00 kn.Po dosadašnjem zakonskom okviru prema odredbi članka 3. Pravilnika o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza (“Narodne novine” broj 1/17) iznajmljivači su plaćali paušalni porez na dohodak sukladno sljedećem izračunu:*broj kreveta ili broj smještajnih jedinica u kampu x visina paušalnog poreza po krevetu ili jedinici x koeficijent određen razredom turističkog mjesta u kojem se pruža usluga noćenja*Visina paušalnog poreza po krevetu iznosila je 300,00 kn, odnosno 350,00 kn po smještajnoj jedinici u kampu.Pravilnikom o proglašavanju turističkih općina i gradova i o razvrstavanju naselja u turističke razrede (“Narodne novine” broj 122/09, 9/10-isp., 61/10, 82/10, 36/11, 89/11, 146/11,, 141/12, 144/12, 38/13, 153/13, 126/15, 15/16-isp., 54/16, 113/16, 26/17, 61/17, 72/17 i 78/17) naselje Punat bilo je razvrstano u razred A turističkog mjesta (koeficijent 1,00), a naselje Stara Baška u razred B turističkog mjesta (koeficijent 0,85). Primjenom gore navedene formule iznos paušalnog poreza po krevetu u naselju Punat iznosio je 300,00 kn po krevetu, a u Staroj Baški 255,00 kn.Donošenjem novog Pravilnika o paušalnom oporezivanju djelatnosti iznajmljivanja i organiziranja smještaja u turizmu (Narodne novine” broj 1/19)-dalje u tekstu Pravilnik propisani su kriteriji po kojima će predstavničko tijelo jedinice lokalne samouprave svojim odlukama propisati visinu paušalnog poreza na dohodak i djelatnosti iz članka 57. stavka 2. Zakona o porezu na dohodak koje se mogu paušalno oporezivati, visinu i način utvrđivanja, godišnjega paušalnog dohotka, godišnjega paušalnog poreza na dohodak i prireza porezu na dohodak, rokove plaćanja poreza, evidencije i izvješća, te druge odredbe bitne za provedbu paušalnog oporezivanja u skladu s člankom 82. stavkom 9. Zakona.Člankom 2. stavkom 3. Pravilnika određeno je da se visina paušalnog poreza utvrđuje po krevetu, po smještajnoj jedinici u kampu i/ili kamp-odmorištu i po smještajnoj jedinici u objektu za robinzonski smještaj.Člankom 8. stavkom 1. i 3. Pravilnika određeno je da se godišnji paušalni porez na dohodak utvrđuje kao umnožak broja kreveta odnosno broja smještajnih jedinica u kampu i/ili kamp-odmorištu odnosno broja smještajnih jedinica u objektu za robinzonski smještaj te visine paušalnog poreza po krevetu odnosno po smještajnoj jedinici u kampu i/ili kamp-odmorištu odnosno po smještajnoj jedinici u objektu za robinzonski smještaj, a koji iznos se uvećava za prirez porezu na dohodak. Ovim prijedlogom Odluke predlaže se visina paušalnog poreza po krevetu u iznosu od 300,00 kn u naselju Punat, 255,00 kn u naselju Stara Baška, a po smještajnoj jedinici u kampu i/ili kamp-odmorištu, kao i u smještajnoj jedinici u objektu za robinzonski smještaj u iznosu od 350,00 kn u naselju Punat i 297,00 kn u naselju Stara Baška.Iz navedenog proizlazi da se visina paušalnog poreza na mijenja, odnosno ne povećava. |
| Cilj savjetovanja s javnošću je upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
|  S obzirom na kratkoću vremena za donošenje Odluke, Javno savjetovanje otvoreno je do 20. siječnja 2019. godine do kada svi zainteresirani mogu dati svoje prijedloge i sugestije na tekst Odluke. Povratne informacije bit će pružene putem izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| Za sve dodatne upite, sudionici savjetovanja mogu se obratiti pismeno na adresu Općine Punat, Novi put 2, 51521 Punat, Ivani Svetec, savjetnici za imovinsko -pravne i opće poslove, ili putem elektronske pošte na e-mail adresu ivana.svetec@punat.hr |
| – zahtjev onima koji sudjeluju u savjetovanju da objasne tko su i, gdje je relevantno, koga predstavljaju i koga su posebno dodatno konzultirali (kako bi se osiguralo da odgovori predstavničkih tijela imaju primjerenu težinu)Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno konzultirali. Sa svim osobnim podacima koji budu sadržani u dokumentima savjetovanja postupat će se sukladno propisima i izjavama sudionika u savjetovanju. |
| Odgovori će biti dostupni na službenoj web stranici Općine Punat u sklopu izvješća o provedenom savjetovanju, osim kada je sudionik rasprave tražio da ostanu povjerljivi. |
| Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |